Odense Adresse-Contoirs Efterretninger, 1846-09-01
Fædrelandet. Stænderforsamlingen i Roeskilde. Under Debatterne om Bierfreunds Andragende om Sparekasserne yttrede Kammerraad Hillerup: "Jeg skal kun tillade mig en ganske lille bemærkning med Hensyn til den Beskyldning, der er bleven gjort mod Odense Sparekasse, at den havde for Meget indestaaende i den kongelige Kasse, nemlig, om jeg husker ret, 172,000 Rbd. Directionen er heri aldeles uskyldig. Sparekassens Midler beløbe sig til i det Mindste 1 Million, og det er flere Gange, navnligen sidste 11 Juni Termin, offentligen blevet kundgjort i Fyens Stiftavis, at Penge vare at erholde tillaans indtil et Beløb af 100,000 Rbd., men uden at Nogen meldte sig med tilstrækkeligt Pant, i hvilken Henseende Directionen naturligviis er forsigtig, da det er Andres Penge, den har at bestyre. Og dette er rimeligviis Aarsagen til, at den i den kgl. Kasse indskudte Kapital er saa stor for Tiden; men den vil vist blive formindsket, naar der gives Leilighed til Udlaan, mod gode Prioritets=Panter. At Sparekasserne ei fortjene nogen Fordømmelsesdom, er vist, da de i alt Fald have den Fortjeneste, at opsamle i smaae Summer og bringe dem i Circulation, ved at udsætte dem i større. Det vilde være urigtigt at forhindre Directionen i den frie Disposition over Kapitalerne, saalænge de staae til Ansvar for dem. Forresten har Odense Sparekasse den Fortjeneste, at den aarligen uddeler Overskuddet til almeennyttige Øiemed, og det er altsaa langt fra, at Jnteressenternes Fordeel allene haves for Øie ved denne Jndretning." Kammerraad Wolff: "Jeg vilde blot, i Anledning af, hvad en æret Deputeret har anført om, at Statskassen kun burde give 2 1/2 pCt. af Sparekasse midler, bemærke, at dette i mine Tanker vilde være saare beklageligt; thi, saaledes som det er oplyst, ere Spare kasserne nødte til at indsætte betydelige Summer i Statskassen, for igjen at have dem til hurtig Disposition i det Tilfælde, at uformodede Opsigelser indtræffe. Skulde nu Statskassen ophøre med at give 3 pCt., vilde Følgen blive, at ogsaa Sparekasserne vilde blive nødte til at reducere den Rente, som de nu give, og dette vilde saaledes være en Opfordring for Publikum til eiheller at benytte dem saa meget som nu. Raadmand Hansen, Hvad der nylig er anført og Roeskilde Sparekasse, at den kun har 6000 Rbd. indestaaende i Statskassen, medens den eier en Kapital af 562,000 Rbd., det taler netop imod hvad Kammerraad Wolff har anført. Der vil vist, under de nærværende Pengeforhold, ei let savnes Midler til at gjøre Pengene frugtbringende, i alt Fald ved Jndkjøb af kgl. Obligationer, og jeg troer derfor, at der er god Føie for Finantserne til ei at modtage Penge fra Sparekasserne til deres egen Skade. Jeg vil gjerne troe, at deres Tab hidtil ei har været saa betydeligt under de nuværende Pengeforhold, men, hvis Sparekassernes Jndskud skulde tiltage, saaledes som de have gjort siden 1840, og hvilket fornemmeligen vilde blive Tilfældet, hvis Renten gaaer ned og Penge blive lettere at erholde tillaans, da antager jeg, at Statskassens Tab ogsaa vilde tiltage. Jeg maa derhos, efter hvad der er blevet bemærket, gjøre opmærksom paa, at efterhaanden ville Sparekasserne samle Midler sammen, saa at de, om de ogsaa for en kort Tid, ved ikke strax at kunne faae deres Penge udsatte, skulde faae en noget mindre Renteindtægt, da allerede ville have et Fond, hvoraf de kunne dække dette Tab, saa at dette ei strax behøvede at have til følge, at de skulde nedsætte Renten for Jndskyderne. Jeg formeener saaledes, at det i Henseende til Statskassen vilde være ganske i sin Orden, om den ei blev forbunden til at modtage Penge fra Spare kasserne til Forretning. Det var disse bemærkninger jeg vilde tillade mig." Kammerraad Wolff: "Jeg maa tilstaae, at jeg ikke veed, hvorledes Sparekassen i Roeskilde kan komme ud af det med en Beholdning i Kongens Kasse af kun 60000 Rbd., medens dens modtagne Jndskud beløbe sig til 562,000 Rbd. Jeg vil blot spørge, hvorledes denne Sparekasse vilde rede sig ud af det, hvis der, saaledes som Tilfældet har været med en anden Sparekasse i det nordlige Sielland, blev paa eengang opsagt den 50,000 Rbd. af Jndskudene." Den kgl. Commissarius: "Jeg troer, at Sparekassen i Roeskilde i det Hele foretager hensigtsmæssige Operationer, hvorved den undgaaer at indskyde Summer til 3 pCt. i Statskassen, idet den har erhvervet endeel realisable Effecter, Bankactier og deslige, paa hvilke den venter i paakommende Tilfælde strax at kunne reise Laan, Vel kunde der indtræffe saadanne Omstændigheder - saasom naar Banken skulde see sig nødsaget til at nægte indirecte Laan -, at Sparekassen ikke vilde kunne skaffe Penge, uden ved at realisere sine Effecter med et Par Procents Tab; men dette Tab har Man anseet at være for lidet at regne mod den Fordeel, stedse at kunne have 4 pCt. Rente af Pengene. Vilde imidlertid alle Sparekasser følge det samme System, kunde der vistnok opstaae mange Ulemper og Forviklinger, naar de alle under en indtrædende Pengecrisis maatte gribe til saaledes at sælge deres Activer, for at skaffe Penge; thi, naar der først begyndte at tabes og Folk bleve ængstelige, vilde Sparekasserne have den samme Risico at bestaae, som Privatbanker under lignende Omstændigheder.